**Stredisko Evanjelickej DIAKONIE Sučany**

**Adresa: Partizánska 579/25, 038 52 Sučany**

**IČO: 37 907 409, DIČ: 2021 970 984**

**Tel.: 043/4241900, mobil: 0918 616 092**

**E-mail: riaditel@sedsucany.sk**

**Riaditeľ: Mgr. Denisa Dučová**

**Správca: Mgr. Denisa Dučová**

**Zodpovedná osoba: Mgr. Denisa Dučová**

**Zariadenia pod SED:**

**Správa za II. štvrťrok 2022 SED Sučany**

**1. Konferencie, školenia, kurzy, odborné semináre, vzdelávacie akcie**

*(dátum, organizátor, počty/mená/prac. pozície zúčastnených)*

***14.05.2022*** – sa inštruktorky sociálnej rehabilitácie Mgr. Martina Špániková a Barbora Remeníková zúčastnili odborného podujatia ALZHEIMER SLOVENSKO 2022. Podujatie bolo zastrešované Slovenskou Alzheimerovou spoločnosťou, konalo sa v rozsahu štyroch vyučovacích hodín formou online. Inštruktorky nadobudli opäť nové informácie a tiež sa utvrdili v tých starších, ktoré veríme, že prinesú celkový úžitok v ich práci s klientmi.

***24.05.-25.05.2022*** – absolvovali zamestnanci SED Sučany osem hodinový Kurz prvej pomoci, organizovaný Dobrovoľným hasičským a záchranným zborom mesta Martin.

***25.05.2022*** – sa konala krátka prednáška pre opatrovateľský a zdravotnícky personál, organizovaný zdravotníckou spoločnosťou Fresenius Kabi, ktorá sa zaoberá parenterálnou a enterálnou výživou.

***26.05.2022*** – sa konalo online školenie s názvom „Ako zvládať agresiu“. Zúčastnili sa ho hlavná sestra Bc. Renáta Moncelová, inštruktorky sociálnej rehabilitácie Mgr. Martina Špániková a Barbora Remeníková a z opatrovateľov Bc. Tomáš Mencák. Dozvedeli sa najskôr teoretické vedomosti o hneve, ako ho rozpoznať, ako ho zvládať – niektoré príklady sebaregulačných techník ako s hnevom pracovať. Prednášajúca priniesla i mnoho informácií z praxe v pomáhajúcich profesiách a účastníci školenia mali tiež možnosť priamo sa pýtať a dostať odpovede na konkrétne otázky zo svojich skúseností a praxe.

**2. Pracovné porady pre zamestnancov a klientov**

*(dátum, informácie, ktoré boli predmetom porád)*

***08.06.2022***– sa konala **porada zamestnancov**, predmetom ktorej boli nasledovné informácie:

* Zdravotné komplikácie klientov treba riešiť aj počas víkendu (nečakať do pondelka).
* Inzulínové perá (dôležitosť kontroly funkčnosti).
* Hydratácia klientov (pri nízkom TK, ako aj počas letných mesiacov).
* Dodržiavanie prestávky: desiatová – od 9.00 do 9.20 hod.

obedová – od 12.30 do 13.00 hod.

od 13.00 do 13.30 hod.

* Dovolenkový plán schvaľuje riaditeľka zariadenia SED Sučany. Čo sa týka opatrovateľov, v jeden termín si môžu zobrať dovolenku max. dvaja opatrovatelia. Dovolenku neplatiť vopred, až po dohodnutí sa kolegami a odsúhlasení hlavnou sestrou.

***30.06.2022*** – sa konala **porada klientov** ako aj zasadnutie samosprávy klientov. Predmetom boli nasledovné informácie:

* Oboznámenie klientov s jednotlivými štandardami kvality, ktoré má spracované SED Sučany.
* Informovanie klientov o pripravovaných aktivitách v nasledujúcom období (duchovný program, kultúrny program).
* Informovanie klientov o aktuálnej situácii v súvislosti s COVID – 19 (nutnosť testovania každé dva týždne).

**3. Duchovná práca pre zamestnancov a klientov**

*(formy duchovného zaopatrenia a mená spolupracujúcich duchovných)*

O duchovné zaopatrenie a posilu pre našich klientov sa v začiatku letných mesiacov starali bratia farári zo Sučian - Mgr. Daniel Beňuch s manželkou (ECAV) a Mgr. Pavol Pečko (RKC), ktorí sa s klientmi stretávali na službách Božích, biblických hodinách a svätých omšiach.

**4. Personál**

*(počet personálu HPP, DVP, noví zamestnanci)*

HPP 30 osôb

DVP 3 osôb

Spolu: 33 osôb

Noví zamestnanci:

* Nataliia Aleksieieva, opatrovateľka – od 12.05.2022 (HPP)
* Inna Martynová, opatrovateľka – od 01.06.2022 (HPP)
* Szabová Milica, opatrovateľka – od 13.06.2022 (HPP)

**5. Klienti**

*(Kapacita zariadenia, Počet klientov s rozdelením na ženy/muži a každé zariadenie napr. ZpS, ŠZ, DS, Ú, DnP,..., počet pribudnutých klientov a ubudnutých klientov za kvartál)*

*Počet klientov*:

Kapacita zariadenia: 50 (Zariadenie pre seniorov 25, Špecializované zariadenie 25)

Ženy ZpS: 19 (pribudlo: 3, ubudlo: 1) Muži ZpS: 6

Ženy ŠZ: 19 Muži ŠZ: 6 (pribudlo: 1, ubudlo: 1)

Samoplatiteľ: 1

Spolu klientov: 51

**6. Projekty**

*(Informácia o projektoch, v ktorých je SED zapojené)*

–Nadácia SPP, grantový program OPORA, finančný príspevok na podporu realizácie individuálneho plánu rozvoja klienta vo výške 300,00 EUR.

**7. Starostlivosť o budovu, priestory**

*(zrealizované, započaté aktivity v kvartáli v interiéri, exteriéry)*

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* revízia tlakových nádob, plynových kotlov,
* servis revízia výťahov,
* deratizácia a dezinsekcia budovy,
* čistenie okolia budovy.

**8. Akcie**

*(dátum, krátky popis akcie v SED – stretnutia, podujatia, aktivity)*

***16. mája 2022*** – pri príležitosti krásneho sviatku – dňa matiek - prišli naše klientky potešiť žiaci prvého stupňa Základnej školy Slovenského národného povstania v Sučanoch. Pripravili a nacvičili s pani učiteľkami pásmo zložené z básní, piesní a tanečnej choreografie. Klientky na záver programu obdarovali tulipánovou papierovou kytičkou, ktorá im bude pripomínať tento nezabudnuteľný zážitok.

**9. Výsledky hospodárenia k 30.06.2022**

|  |  |
| --- | --- |
| Stav na jednotlivých účtoch | 200.808,34 EUR |
| Stav pokladne | 15.728,00 EUR |
| *Príjmy* | |
| Príspevok za služby na základe zmluvy | 77.816,82 EUR |
| Príspevky od VÚC | 40.886,43 EUR |
| Príspevky od MPSVaR | 93.750,43 EUR |
| Nájomné za nebytové priestory | 5.986,00 EUR |
| Iné (napr. iné poskytnuté služby) |  |
|  |  |
| *Výdavky:* | |
| Mzdy | 108.485,89 EUR |
| Príspevok zamestnávateľa DDS | 205,84 EUR |
| Odvody | 37.090,63 EUR |
| Sociálny fond | 555,45 EUR |

**10. Plány a potreby**

*(identifikujte potreby týkajúce sa SED: personálu, klientov, materiálno-tech. zabezpečenia, vzdelávanie, nábor, priestory, duchovné) – pri renováciách uveďte aj približné náklady, pri potrebe obsadenia prac. pozícií ich názvy, typy úväzkov.*

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* výmena poškodených okien a oprava elektrických rozvodov na IV NP,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.